Ministerstvo školstva, vedy, výskumu a športu SR vydalo:

[AKTUALIZÁCIU ŠKOLSKÉHO SEMAFORU a k nemu prislúchajúcich príloh](https://ucimenadialku.sk/navrat-do-skol/skolsky-rok-2021-2022#skolsky-semafor) [**súvisiacu s novou vyhláškou ÚVZ SR**](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_7.pdf)podľa ktorej platí, že ak niekto od dnešného dňa 25.1.2022 ide na test alebo sa objavia príznaky ochorenia:

• **pozitívna osoba ide do izolácie,** ktorá **trvá 5 dní od odobratia vzorky na test alebo od objavenia príznakov**, ak sa za posledných 24 hodín izolácie nevyskytli príznaky.

• ak bol človek **v kontakte s pozitívnou osobou 2 dni pred jej testovaním alebo pred objavením príznakov**, nasleduje **karanténa,** ktorá trvá **5 dní od kontaktu s pozitívnou osobou**, ak sa počas posledných 24 hodín neobjavia klinické príznaky ochorenia.

**ŠKOLSKÝ SEMAFOR v školskom roku 2021/2022 platnosť od 25.1.2022**

**Najdôležitejšie zmeny oproti predchádzajúcim pravidlám ŠKOLSKÉHO SEMAFORU 25.1.2022**

Trieda žiaka, ktorý mal pozitívny výsledok samotestu, ostáva doma, aby sa zamedzilo šíreniu ochorenia COVID19 v školách – nemôže ísť do školy, okrem tých žiakov, ktorí majú výnimku z karantény.

Izolácia je pre osobu, ktorá bola pozitívne testovaná na COVID-19. Izolácia znamená oddelenie a obmedzený pohyb chorej osoby a jej izoláciu v domácom prostredí alebo v karanténnom zariadení, v zdravotníckom zariadení alebo zariadení na tom určenom. Izolácia trvá po dobu 5 dní od :

- dátumu testovania s pozitívnym výsledkom alebo

- objavenia prvých klinických príznakov ochorenia.

Začiatok a koniec izolácie určuje lekár. Po ukončení 5-dňovej izolácie je osoba povinná mať ďalších 5 dní prekryté horné dýchacie cesty respirátorom FFP2. Povinnosť nosiť respirátor sa nevzťahuje na deti do 6 rokov. Žiaci v škole a školskom zariadení môžu použitie respirátora nahradiť rúškom. Počas 5 dní po ukončení izolácie dôrazne odporúčame, aby žiaci minimalizovali kontakt so žiakmi mimo svojej triedy (napr. mimovyučovacie aktivity) a nosili respirátor. Karanténa je pre osobu, ktorá je podozrivá na ochorenie COVID-19, a teda bola označená ako úzky kontakt alebo prejavuje príznaky ochorenia COVD-19. Osoba podozrivá na ochorenie COVID19 zostane doma alebo v určenom karanténnom zariadení podľa posúdenia typu domácnosti (možnosť zdržiavania sa v samostatnej izbe).

Karanténa je pre osoby, ktoré prišli do úzkeho kontaktu s osobou pozitívnou na COVID-19 počas obdobia 2 dní pred jej testovaním alebo objavením sa prvých klinických príznakov alebo od momentu, kedy ju lekár posúdi ako potrebnú. Karanténa trvá 5 dní od posledného kontaktu s pozitívnou osobou, pokiaľ sa počas posledných 24 hodín pred ukončením karantény nevyskytuje ani jeden z klinických príznakov. Po ukončení karantény tieto osoby musia mať 5 dní prekryté horné dýchacie cesty respirátorom FFP2. Karanténa sa nevzťahuje na osoby, ktoré sú očkované alebo prekonali ochorenie COVID-19, pričom neprejavujú klinické príznaky ochorenia COVID-19. Tieto osoby sú povinné mať 7 dní prekryté horné dýchacie cesty respirátorom FFP2. Povinnosť nosiť respirátor sa nevzťahuje na deti do 6 rokov. Žiaci v škole a školskom zariadení môžu použitie respirátora nahradiť rúškom.

**Úzky kontakt je kontakt osoby s osobou pozitívnou na COVID-19,ak pri tomto kontakte nemali prekryté dýchacie cesty respirátorom typu FFP2 (a vyššie) a :**

1. osoby boli v priamom fyzickom kontakte alebo

2. osoby boli od seba vo vzdialenosti menšej ako 2 metre dlhšie ako 5 minút alebo

3. osoby boli v interiérovom alebo inak uzatvorenom priestore dlhšie ako 5 minút,

4. osoby cestovali spoločne dopravným prostriedkom dlhšie ako 5 minút.

**Povinnosť karantény po úzkom kontakte sa nevzťahuje na osobu, ktorá je**:

1. kompletne očkovaná a zároveň má aplikovanú posilňovaciu (booster) dávku alebo

2. kompletne očkovaná alebo

3. ktorá prekonala ochorenie COVID-19 v období pred nie viac ako 180 dňami.

**Kompletne očkovaná osoba je osoba, ktorá je:**

a) najmenej 14 dní po aplikácii 2. dávky očkovacej látky (Pfizer, Moderna, AstraZeneca, Sputnik V), avšak nie viac ako 9 mesiacov po aplikácii poslednej dávky alebo

b) najmenej 21 dní po aplikácii 1. dávky očkovacej látky (Johnson&Johnson), avšak nie viac ako 9 mesiacov po aplikácii poslednej dávky alebo

c) najmenej 14 dní po aplikácii 1. dávky očkovacej látky, ak bola prvá dávka očkovania podaná v intervale do 180 dní od prekonania ochorenia COVID-19, avšak nie viac ako 9 mesiacov po aplikácii poslednej dávky

**Žiakom po ukončení izolácie sa po dobu nasledujúcich 5 kalendárnych dní neodporúča zúčastňovať mimovyučovacích aktivít, pri ktorých by sa stretávali so žiakmi z iných tried a škôl. V prípade, že sa ich zúčastňujú, dôrazne odporúčame, aby mali horné dýchacie cesty prekryté respirátorom.**

**Realizácia individuálnej formy mimovyučovacej aktivity je možná bez obmedzení. Pri realizácii individuálnej formy vzdelávania sa uskutočňuje za podmienky prísneho dodržiavania epidemických opatrení ROR (rúško, odstup, ruky) s dôrazne odporúčaným režimom OTP.**

**V prípade pozitívneho výsledku samotestovania Ag samotestom žiaka počas školského roka:**

1. Žiak zostáva doma – nemôže ísť do školy.

**2. Rodič telefonicky musí kontaktovať všeobecného lekára pre deti a dorast, ktorý mu stanoví ďalší postup. Všeobecný lekár pre deti a dorast v prípade potreby stanoví nutnosť vyšetrenia na ochorenie COVID-19.**

3. Rodič oznámi škole, že žiak mal pozitívny výsledok Ag samotestu, aby škola mohla pristúpiť k sprísneným hygienicko-epidemiologickým opatreniam. Viac informácií k postupu pri pozitívnom výsledku Ag samotestu nájdete v kapitole Oranžová fáza.

4. Trieda žiaka, ktorý mal pozitívny výsledok Ag samotestu ostáva doma, aby sa zamedzilo šíreniu ochorenia COVID-19 v školách – nemôže ísť do školy, **okrem tých žiakov, ktorí majú výnimku z karantény a neprejavujú príznaky ochorenia COVID-19.**

**Po ukončení 5-dňovej izolácie je osoba povinná mať ďalších 5 dní prekryté horné dýchacie cesty respirátorom FFP2. Povinnosť nosiť respirátor sa nevzťahuje na deti do 6 rokov. Žiaci v škole a školskom zariadení môžu použitie respirátora nahradiť rúškom. Počas 5 dní po ukončení izolácie dôrazne odporúčame nosiť žiakom respirátor a nezúčastňovať sa mimoškolských aktivít.**

**Osoby, ktoré sú očkované alebo prekonali ochorenie COVID-19 a neprejavujú klinické príznaky ochorenia COVID-19, musia mať povinne 7 dní prekryté horné dýchacie cesty respirátorom FFP2.**

 **Osoby, ktoré nie sú očkované alebo neprekonali ochorenie COVID-19 a neprejavujú klinické príznaky ochorenia COVID-19, musia mať po ukončení karantény 5 dní povinne prekryté horné dýchacie cesty respirátorom FFP2. Povinnosť nosiť respirátor sa nevzťahuje na deti do 6 rokov. Žiaci v škole a školskom zariadení môžu použitie respirátora nahradiť rúškom.**

**Karanténa žiaka po kontakte s osobou pozitívnou na ochorenie COVID-19**

Žiak, ktorý bol v úzkom kontakte s osobou pozitívnou na COVID-19 mimo školy, nenavštevuje školu ani školské zariadenie 2 dni od posledného kontaktu s osobou pozitívnou na COVID-19 alebo objavením prvých klinických príznakov. Žiak nastupuje do 5-dňovej karantény.

V prípade, že žiak spĺňa výnimku z karantény a neprejavuje príznaky ochorenia COVID-19, do karantény ísť nemusí, avšak musí mať prekryté horné dýchacie cesty respirátorom FFP2 po dobu 7 dní. Povinnosť nosiť respirátor sa nevzťahuje na deti do 6 rokov. Žiaci v škole a školskom zariadení môžu použitie respirátora nahradiť rúškom.

 Ak bol žiak označený len ako úzky kontakt a nespĺňa výnimku z karantény, do karantény ide len tento žiak a nie jeho trieda/spolužiaci.

Pokiaľ bol žiak úzkym kontaktom osoby pozitívnej na COVID-19, absolvuje po karanténe Ag samotest pri návrate do školy, aby minimalizoval riziko prenosu nákazy na pôdu školy. O návrate do školy rozhoduje lekár.

**Karanténa zamestnanca po kontakte s osobou pozitívnou na ochorenie COVID-19**

**a) Zamestnanec, ktorý bol v úzkom kontakte s pozitívne testovanou osobou, nechodí do práce po dobu 5 dní, ide do karantény. Po ukončení karantény musia mať takéto osoby prekryté horné dýchacie cesty respirátorom FFP2 po dobu 5 dní.**

**b) V prípade, že zamestnanec spĺňa výnimku z karantény a neprejavuje príznaky ochorenia COVID-19, do karantény ísť nemusí, avšak musí mať prekryté horné dýchacie cesty respirátorom FFP2 po dobu 7 dní.**

**c) Zamestnanec o tejto skutočnosti musí informovať svojho všeobecného lekára, ktorý mu stanoví ďalší postup. O tejto skutočnosti informuje aj svojho zamestnávateľa.**

**Neplnoletý žiak**

**Riaditeľ ospravedlní absenciu neplnoletému žiakovi, ak je táto absencia zákonným zástupcom riadne nahlásená a zákonný zástupca zároveň zabezpečuje kontakt so školou ohľadne vzdelávania svojho dieťaťa, ktoré sa bude uskutočňovať formou zadávania úloh, ako je obvyklé pri chorobe dieťaťa alebo formou dištančného vyučovania. Ak tak zákonný zástupca neurobí v priebehu 5 dní školského vyučovania, je to považované za zanedbávanie povinnej školskej dochádzky.**

**Plnoletý žiak**

**Riaditeľ ospravedlní absenciu plnoletému žiakovi, ak je táto absencia plnoletým žiakom riadne nahlásená škole do 5 dní od začiatku absencie a zároveň plnoletý žiak je povinný v priebehu tohto obdobia zabezpečiť kontakt so svojím triednym učiteľom. Vzdelávanie plnoletého žiaka sa bude uskutočňovať ako je obvyklé pri chorobe (plnoletý žiak pravidelne vyhľadáva informácie o preberanom učive a zadaných úlohách na edupage alebo v systéme, ktorý škola využíva** a samostatne sa vzdeláva v domácom prostredí na základe informácií z podkladov alebo z edupage alebo iného systému, ktorý škola využíva). **Ak neprítomnosť plnoletého žiaka na vyučovaní bude dlhšia ako 15 vyučovacích dní a plnoletý žiak do 5 dní od začiatku absencie nekontaktoval školu a triedneho učiteľa, môže byť komisionálne preskúšaný z učiva daného ročníka.**

**Dištančná forma vzdelávania je zabezpečená:**

• v triede, v ktorej sa vyskytol žiak alebo zamestnanec pozitívny na ochorenie COVID-19 a trieda musí ísť do 5-dňovej karantény (okrem tých, ktorí si uplatňujú výnimku z karantény a neprejavujú príznaky ochorenia COVID-19). Karanténu je možné ukončiť po 5 dňoch, pokiaľ posledných 24 hodín karantény neprejavujú príznaky ochorenia COVID-19. O ukončení karantény rozhoduje všeobecný lekár pre deti a dorast.

 [ŠKOLSKÝ SEMAFOR (verzia 1.8.\_ 25. 1. 2022) (.pdf, 834.9 kB) 25.01.2022](https://www.minedu.sk/data/att/21840.pdf)

[Príloha č. 1 – Písomné vyhlásenie o bezpríznakovosti (.docx, 25.81 kB) 25.01.2022](https://www.minedu.sk/data/att/21841.docx)

[Príloha č. 1a - Písomné vyhlásenie o bezpríznakovosti návštevníka (.docx, 22.04 kB) 25.01.2022](https://www.minedu.sk/data/att/21842.docx)

[Príloha č. 2 – Oznámenie o výnimke z karantény (.docx, 22.9 kB) 25.01.2022](https://www.minedu.sk/data/att/21843.docx)

**Informácia k novej vyhláške k izolácii pozitívnych osôb a karanténe úzkych kontaktov**

|  |
| --- |
| Pondelok, 24. január 2022 17:07 |
| **Dátum účinnosti:** 25. 1. 2022[Link na kompletné znenie vyhlášky](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_7.pdf) |

**Najdôležitejšie zmeny oproti predchádzajúcim pravidlám**

**1. Dopĺňajú sa klinické príznaky COVID-19, pri výskyte ktorých je nutné izolovať sa od ostatných a kontaktovať ošetrujúceho lekára, ktorý určí ďalší postup**

* Medzi klinické príznaky COVID-19 po novom zaraďujeme:
* zvýšená telesná teplota nad 37°C,
* kašeľ,
* nočné potenie,
* únava,
* bolesti hrdla, bolesti hlavy,
* dýchavičnosť,
* strata chuti alebo strata čuchu,
* črevné a zažívacie problémy,
* pocit upchatého nosa

*Poznámka: V izolácii musia po výskyte niektorého z vyššie uvedených klinických príznakov zostať všetky osoby. Teda osoby neočkované, osoby očkované a osoby po prekonaní COVID-19.*

 **2. Skracuje sa dĺžka domácej izolácie pozitívnej osoby z 10 na 5 dní**

* Domáca izolácia bude trvať 5 dní od dátumu odobratia vzorky s pozitívnym výsledkom, pokiaľ sa počas posledných 24 hodín u pozitívnej osoby nevyskytli príznaky znemožňujúce pracovnú činnosť (môžu to byť napríklad vysoká teplota alebo črevné a zažívacie problémy: upozorňujeme však, že o tom, čo sú príznaky znemožňujúce pracovnú činnosť, rozhoduje ošetrujúci lekár po individuálnom posúdení zdravotného stavu pacienta).
* Izolácia pozitívnej osoby sa týka aj tých, ktorí sú zaočkovaní alebo COVID-19 prekonali.
* Po ukončení domácej izolácie musí osoba, ak je staršia ako 6 rokov, nosiť na verejnosti 5 dní respirátor FFP2 (a to aj v exteriéri, ak je od inej osoby vzdialená viac ako 2 metre); deti v školách a školských zariadeniach môžu nosiť aj rúško
* Ak sa počas posledných 24 hodín z času päťdňovej izolácie vyskytli u osoby klinické príznaky znemožňujúce pracovnú činnosť, izoláciu ukončuje jej ošetrujúci lekár.

**3. Skracuje sa dĺžka domácej karantény úzkeho kontaktu**

1. V prípade neočkovanej osoby a zaočkovanej osoby bez posilňujúcej dávky, ak od zaočkovania uplynulo viac ako 9 mesiacov:
	* Bude trvať 5 dní, pokiaľ sa počas posledných 24 hodín u osoby nevyskytli príznaky znemožňujúce pracovnú činnosť.
	* Vykonanie RT- PCR testu na 5. deň už nebude potrebné pri každom úzkom kontakte. O vykonaní testu na COVID-19 najskôr na piaty deň po úzkom kontakte rozhodne ošetrujúci lekár.
	* Po ukončení času karantény je osoba staršia ako 6 rokov povinná mať na verejnosti po obdobie 5 dní prekryté dýchacie cesty respirátorom FFP2 bez výdychového ventilu a dodržiavať hygienu rúk; deti v školách a školských zariadeniach môžu nosiť aj rúško.
	* Ak sa počas 5-dňovej karantény vyskytnú u osoby príznaky ochorenia, o ďalšom postupe rozhodne všeobecný lekár.
2. V prípade očkovanej osoby s posilňujúcou dávkou, zaočkovanej osoby, ktorá bola zaočkovaná pred nie viac ako 9 mesiacmi a osoby, ktorá prekonala COVID-19 pred menej ako 180 dňami
	* Ak očkované osoby, ktorým bola aplikovaná posilňujúca dávka, alebo boli zaočkované pred nie viac ako 9 mesiacmi, alebo ide o osoby, ktoré prekonali COVID-19 pred menej ako 180 dňami, nemajú klinické príznaky, karanténa pre nich nie je povinná. Na verejnosti však musia mať prekryté dýchacie cesty  respirátorom FFP2 bez výdychového ventilu po obdobie 7 dní od posledného kontaktu s pozitívnou osobou(a to aj v prípade, ak sa od ostatných osôb v exteriéri nachádzajú viac ako 2 metre); deti v školách a školských zariadeniach môžu nosiť aj rúško).
	* Tieto osoby však zostávajú v karanténe ak:
	* sa u nich vyskytol čo i len jeden z klinických príznakov COVID-19
	* ak ošetrujúci lekár posúdi u tejto osoby karanténu ako potrebnú:
	* to môže byť pre zreteľahodné epidemiologické dôvody, ktorými sú napríklad dlhodobý úzky kontakt s pozitívnou osobou, ohrozenie imunodeficientnej osoby na pracovisku

Za osobu očkovanú alebo osobu, ktorá prekonala ochorenie COVID-19, sa na účely tejto vyhlášky považuje:

1. kompletne očkovaná a zároveň má aplikovanú posilňovaciu (booster) dávku, alebo
2. kompletne očkovaná, alebo
3. ktorá prekonala ochorenie COVID-19 v období pred nie viac ako 180 dňami

Kompletne očkovaná osoba je osoba:

1. najmenej 14 dní po aplikácii druhej dávky očkovacej látky proti ochoreniu COVID-19 s dvojdávkovou schémou, avšak nie viac ako 9 mesiacov po aplikácii poslednej dávky, alebo
2. najmenej 21 dní po aplikácii prvej dávky očkovacej látky proti ochoreniu COVID-19 s jednodávkovou schémou, avšak nie viac ako 9 mesiacov po aplikácii poslednej dávky, alebo
3. najmenej 14 dní po aplikácii prvej dávky očkovacej látky proti ochoreniu COVID-19, ak bola prvá dávka očkovania proti ochoreniu COVID-19 podaná v intervale do 180 dní od prekonania ochorenia COVID-19, avšak nie viac 9 mesiacov po aplikácii poslednej dávky.

**!
Upozorňujeme, že horná hranica platnosti očkovania proti COVID-19 sa na účely tejto vyhlášky skracuje z jedného roka na 9 mesiacov. *(Vysvetlenie: Európska komisia prijala pravidlá, podľa ktorých bude certifikát Európskej únie Green Pass COVID-19 platný na cestovanie deväť mesiacov po ukončení kompletného očkovania. Toto opatrenie by malo vstúpiť do platnosti od 1. februára 2022. Z uvedeného dôvodu už zosúlaďujeme dobu platnosti v tejto vyhláške.)*4. Mení sa definícia úzkeho kontaktu**

Úzky kontakt je kontakt osoby s osobou pozitívnou na ochorenie, ak pri tomto kontakte nemali prekryté dýchacie cesty respirátorom FFP2 a:

* osoby boli v priamom fyzickom kontakte, alebo
* osoby boli od seba vo vzdialenosti menšej ako 2 metre dlhšie ako 5 minút, alebo
* osoby boli v interiérovom alebo inak uzatvorenom priestore dlhšie ako 5 minút, alebo
* osoby cestovali spoločne dopravným prostriedkom dlhšie ako 5 minút.

Obdobie úzkeho kontaktu sa počíta 2 dni pred odberom pozitívnej vzorky alebo od objavenia sa príznakov u pozitívnej osoby, ktorá je blízkym kontaktom.

**5. Kto sa bude po novom považovať za pozitívnu osobu**

* Za pozitívnu sa bude považovať osoba po doručení výsledkov RT-PCR, LAMP, antigénového testu, ako aj Point of care testu (PoCT) a rovnako aj osoba po domácom antigénovom teste, ktorý však musí posúdiť jej všeobecný lekár. (*PoCT je podobne ako LAMP test rýchla metóda molekulárnej biológie, vykonáva sa napríklad v nemocniciach pred prijatím pacienta na hospitalizáciu, vyšetrenie alebo zákrok).*
* Pri antigénovom, LAMP, PoCT i samoteste nebude potrebná konfirmácia PCR testom. K tomuto kroku pristupujeme pre očakávaný vysoký nárast počtu pozitívnych osôb v jednom momente a s tým spojený nedostatok RT-PCR testov, denných RT-PCR testovacích kapacít a personálu v laboratóriách.

 **!
Izolácia osoby pozitívnej na COVID-19 alebo karanténa osoby po úzkom kontakte s osobou pozitívnou na COVID-19, ktorá nebola ku dňu účinnosti tejto vyhlášky ukončená, sa ukončuje podľa doterajších predpisov.**

**6. Fungovanie osôb v osobitnom režime v prípade pozitivity zostáva nezmenené**

* Podľa vyhlášky môžu počas pandémie pracovať aj pozitívni pracovníci v zdravotníckych zariadeniach a v zariadeniach sociálnych služieb bez klinických príznakov. Je to však možné iba  v prípade nedostatku týchto pracovníkov, ak je potrebné podať neodkladnú zdravotnú alebo sociálnu starostlivosť a nie je možné zabezpečiť iného pracovníka ani z okolitých zariadení. Presné podmienky určuje vyhláška v § 4, odsek 4.
* Vyhláška tiež určuje možnosť pracovať pozitívnym pracovníkom kritickej infraštruktúry a ústavným činiteľom bez klinických príznakov, ak by ich neprítomnosť na pracovisku mohla vážne ohroziť zabezpečenie chodu kritickej infraštruktúry alebo ak je výkon ich práce nevyhnutný pri riešení mimoriadnych udalostí a úloh. Sú to pracovníci v energetike a tepelnej energetike, ústavní činitelia. Presné podmienky určuje vyhláška v § 4, odseky 5 a 6.

 **Zdôvodnenie zmeny vyhlášky**Ku skráteniu izolácie pozitívnej osoby a karantény úzkeho kontaktu dochádza z pragmatických  a nie medicínskych dôvodov. Ide o snahu zachovať chod štátu a základných služieb v čase, kedy budú v karanténe končiť v jednom momente veľké počty zamestnancov nielen kritickej infraštruktúry, ale aj iných odvetví, ktoré sú dôležitou súčasťou každodenného života občanov (energetika, hromadná doprava, potravinárska výroba, preprava tovarov a podobne.

V krajinách, v ktorých sa stal variant omikron v uplynulých týždňoch dominantným, došlo k prudkému a významnému nárastu počtu osôb pozitívnych na COVID-19, ktorý mal za následok masívne výpadky pracovnej sily naprieč odvetviami. Veľké výpadky personálu obzvlášť v prípade kritickej infraštruktúry, vrátane zdravotníctva, by na Slovensku neúnosne zvýšili tlak na zvyšných zamestnancov.

Skrátenie izolácie pozitívnych osôb a karantény úzkych kontaktov je medzirezortným kompromisom, ktorý zohľadňuje ochranu ľudského zdravia a života a spoločensko-ekonomické fungovanie štátu.

Kratšia izolácia pozitívnych osôb a karanténa úzkych kontaktov má riešiť praktické následky rýchleho šírenia variantu omikron a neznamená, že osoby infikované alebo v karanténe už nepredstavujú žiadne riziko z pohľadu ďalšieho šírenia nákazy.

V tomto kontexte preto dôrazne apelujeme najmä na:

* skutočne dôsledné a poctivé nosenie FFP2 respirátora - táto osobná forma ochrany pred infekciou bude v nasledujúcich týždňoch omikron vlny kľúčovou a nenahraditeľnou zložkou prevencie nákazy u jednotlivcov.
* bezodkladné zaočkovanie resp. preočkovanie posilňujúcou 3. dávkou vakcíny proti COVID-19, ktorým sa znižuje riziko ťažkého priebehu ochorenia a hospitalizácie jednotlivcov.
* uprednostňovanie práce z domu vždy, keď to umožňuje pracovné zaradenie zamestnanca resp. životná situácia daného jednotlivca.